**Familha** : Hadas **Nom** : La hada deu haur

# Origina :

Lo conte de la hada e deu haur que sembla sustot present en Gasconha de caparrèr : Félix Arnaudin, en particular, que l’a reculhut en la Lana Gran, e que’s tròba tanben en Biarn (cf. H. Carrère, dens la revista *Reclams*, 1901).

# Descripcion :

La hada deu conte aqueste que correspon a la descripcion costumèra en Gas- conha : joena, trufandèca, tustemps portada ad ahiscar lo monde, que coneish uns secrets que los òmes ne saben pas. Aquí, qu’es lo de la tecnica de la soda- dura, qui permet de har téner dus tròç de hèr amassa.

# Istòria :

Deu temps quèn la sodadura n’èra pas estada enqüèra inventada, un haur joen que trabalhava tustemps en la soa harga entà ensajar de ne descobrir lo secret. Qu’avè bèth que de cauhar lo metau hòrt hòrt, de trucar tant qui podè dab lo son martèth sus l’enclumi, jamès las pèças de hèr ne demoravan estacadas a la fin de l’operacion. Mès que volè trobar, e ne’s descoratjava pas. De mèi, tustemps, passava davant lo talhèr ua hada, qui s’estancava a la fernèsta e qui’s trufava d’eth en lo disants era que sabèva aqueth secret, e qu’eth jamès n’ac trobaré.

Un còp, lo haur, dont avè hòrt sovent pensat a la causa, qu’avot ua idea: l’en- doman, que’s hiquèt a l’argüeit, e d’autant luenh que vedot la hada arribar, que s’arroncèt de cap ad era en cridar « Qu'i es ! Qu’èi trobat ! Que sèi com cau har ! » Lavetz, un chic escamussada, la hada que responot : « Ah ! Qu'i as hicat sable… ».

Per la rusa aquesta, lo haur qu’aprenot que lo secret entà poder sodar dus tròç de hèr, èra d’i hornir un chic de sable entà que tenossi.

# Intertextualitat :

* Contes deus secrets de las hadas (riquèr, « hulhas deu vèrn », etc.).
* Contes deus òmes maliciós qui enganan los èstes meravilhós (Diable, eca.).
* Vulcan e la legenda mitologica deu haur.